एचएमवी ने जीती जीएनडीयू इंटर कॉलेज कुश्ती चैंपियनशिप
जालंधर | एचएमवीकी कुश्ती टीम ने गुरु नानक देव यूनिवर्सिटी की इंटर कॉलेज कुश्ती चैंपियनशिप 34 अंकों से जीती। टीम में प्रीति 48 किलोग्राम श्रृंखला में, गगनदीप 53 किलोग्र्राम, शरनजीत कौर 55 किलोग्राम, जसप्र्रीत कौर 63 किलोग्राम, कुलविन्दर कौर ने 75 किलोग्र्राम की श्रृंखला में गोल्ड मेडल जीते। नवजीत कौर ने 58 किलोग्राम, हरजीत कौर 60 किलोग्र्राम, संदीप कौर 69 किलोग्र्राम की श्रृंखला में ब्रांज मेडल जीते। प्रिंसिपल डॉ. रेखा कालिया भारद्वाज ने विजेताओं, कोच और शारीरिक शिक्षा विभाग के सदस्यों को सम्मानित किया। उन्होंने बताया कि संदीप कौर का चयन ऑल इंडिया इंटर यूनिवर्सिटी कोचिंग कैंप के लिए भी हुआ है। शारीरिक शिक्षा विभाग अध्यक्ष सुदर्शन कंग, हरमीत कौर और कोच गुरमीत सिंह भी मौजूद थे।
bho_Deva hin_Deva